ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினர் ரூ.72.4 லட்சம் மதிப்புள்ள 1.6 கிலோகிராம் தங்கக் கட்டி, தங்கச் சங்கிலி, தங்க நகைகள் ஆகியவற்றைக் கைப்பற்றினர்
கொழும்பிலிருந்து சென்னை வந்த மூன்று பயணிகளிடம் மேற்கொண்ட விசாரணையின்போது அவர்கள் தங்கக் கட்டி  தங்கச் சங்கிலி , தங்க நகைகள்  ஆகியவற்றைத் தங்களின் உள்ளாடைகளில் மறைத்து வைத்திருந்தது கண்டுபிடிக்கப்பட்டது.
இவற்றின் மொத்த எடை 1.6 கிலோகிராம், மொத்த மதிப்பு ரூ.72.4 லட்சம். இது தொடர்பாக புளோரிடா பத்மஜோதி, நோனா பரினா ஆகிய இலங்கைப் பயணிகள் கைது செய்யப்பட்டனர்.
சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்ட செய்திக்குறிப்பில் இந்தத் தகவல் தெரிவிக்கப்பட்டுள்ளது.
•••••••••••••
(Visitor Counter : 76
குடியரசுத் தலைவர் செயலகம்
ஐதராபாதில் உள்ள சர்தார் வல்லபாய் படேல் தேசிய அகாடமியின் 74-வது பிரிவு இந்திய காவல் பணி பயிற்சி அதிகாரிகள் மத்தியில் குடியரசுத் தலைவர் உரை
ஐதராபாதில் உள்ள சர்தார் வல்லபாய் படேல் தேசிய அகாடமியின் 74-வது பிரிவு இந்திய காவல் பணி  பயிற்சி அதிகாரிகள் மத்தியில் குடியரசுத் தலைவர் திருமதி திரௌபதி முர்மு இன்று  உரையாற்றினார். அப்போது பேசிய அவர், உலகின் மிகப் பெரிய மற்றும் துடிப்புமிக்க ஜனநாயக நாடான இந்தியாவை வலிமை மிக்கதாக வைத்திருப்பதில் முக்கிய பங்காற்றும் காவல் துறையின் பணிகளை விடுதலைப்பெருவிழாவின் 75-வது ஆண்டில் தேசம் போற்றுவதாகக் கூறினார். நாட்டின் ஒற்றுமையைப் பாதுகாப்பதில் காவல்துறை முக்கிய பங்காற்றியிருப்பதாக அவர் தெரவித்தார். தேசத்தின் உள்நாட்டு பாதுகாப்பை நிலைநாட்டும் பணியின் போது ஆயிரக்கணக்கான காவல் துறையினர் தங்கள் இன்னுயிரை இழந்துள்ளதாக அவர் கூறினார். பணியின்போது, தங்களது இன்னுயிரை தியாகம் செய்த காவல் துறை அதிகாரிகளுக்கு மரியாதை செலுத்துவதாக அவர் தெரிவித்தார்.
காவல் துறை என்பது அரசின் மிக முக்கியமான அங்கம் என்று அவர் குறிப்பிட்டார். காவல்துறை மக்களின் நம்பிக்கையை பெறும் போது அரசின் மீதான நன்மதிப்பு அதிகரிக்கும் என்று அவர் கூறினார். கடைநிலையில் உள்ள காவலர் வரை அனைவரும் பொறுப்புணர்வுடனும் அர்ப்பணிப்புடனும் செயலாற்ற வேண்டும் என்று அவர் அறிவுறுத்தினார்.
ஐபிஎஸ் பயிற்சி அதிகாரிகள் தங்களது பணியை துவங்கும் போதிலிருந்தே தலைமைப் பண்புகளுடன் திகழ வேண்டும் என்று வலியுறுத்தினார். தலைமைப் பண்பு திறன் மிக்க செயலாற்றலை உறுதி செய்யும் என்று அவர் குறிப்பிட்டார். ஒருமைப்பாடு, பாரபட்சமற்ற தன்மை, துணிவு, திறமை மற்றும் உணர்திறன் ஆகிய 5 அடிப்படை பண்புகளை மனதில் வைத்து காவல் துறை அதிகாரிகள் தங்களது செயல்திறனை நிரூபிக்க வேண்டும் என்று குடியரசுத்தலைவர் அறிவுறுத்தினார்.
நாட்டின் முன்னேற்றத்திலும் சமூக மாற்றத்திலும் காவல் துறையினர் பங்காற்ற வேண்டும் என்று அவர் வலியுறுத்தினார். நீடித்த வளர்ச்சி மற்றும் அனைவரையும் உள்ளடக்கிய வளர்ச்சி ஆகியவையே வளர்ச்சியின் உச்சத்திற்கு கொண்டு செல்லும் என்று கூறிய அவர், இதில் காவல் துறையினரும் முக்கிய பங்காற்றப் போவதாக தெரிவித்தார்.
குரலற்றவர்களின் நிலையை அறிந்து அவர்களுக்காக காவல்துறையினர் செயல்பட வேண்டும் என்றும் அவர் அறிவுறுத்தினார். தொலைதூர பகுதிகளில் வசிக்கும் ஏழை கிராமவாசிகளை உள்ளூர் காவல் நிலையங்களில் கருணையுடன் அணுகுவதை காவல் துறை அதிகாரிகள் உறுதி செய்யவேண்டும் என்று அவர் கேட்டுக் கொண்டார்.
குற்றவாளிகள் காவல் துறையினரைப் பார்த்து அச்சம் அடைய வேண்டும் என்று கூறிய அவர், அதே நேரம் சாதாரண மனிதர்கள் காவல் துறையினரை நண்பராகவும் தங்களை காப்பாற்றுபவராகவும் கருதும் வகையில், காவலர்களின் செயல்பாடுகள் அமைய வேண்டும் என்று அவர் வலியுறுத்தினார்.
மகளிர் முன்னேற்றத்திற்கு தேசம், முன்னுரிமை அளித்து செயல்படுவதாக அவர் குறிப்பிட்டார். அனைத்துத் துறைகளிலும், பெண்களின் பங்களிப்பு ஒட்டுமொத்த வளர்ச்சியை அதிகரிக்கும் என்றும் தெரிவித்தார். பெண் காவல் அதிகாரிகள், பெண்களுக்கு குறிப்பாக பாதிக்கப்படும் பெண்களுக்கு அதிக அளவில் உதவ வேண்டும் என்று திருமதி திரௌபதி முர்மு அறிவுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1886933
பிரதமர் அலுவலகம்
தேசிய விளையாட்டுகள் தினத்தையொட்டி, விளையாட்டு ஆளுமைகளுக்கு வாழ்த்து தெரிவித்துள்ள பிரதமர் மேஜர் தியான்சந்த் பிறந்தநாளில் அவருக்கு புகழாரம் சூட்டியுள்ளார்
தேசிய விளையாட்டுகள் தினத்தையொட்டி, விளையாட்டு ஆளுமைகளுக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்திய ஹாக்கி விளையாட்டு ஆளுமையான மேஜர் தியான்சந்த் பிறந்தநாளில் அவருக்கு பிரதமர் புகழாரமும் சூட்டியுள்ளார்.
ட்விட்டர் செய்தியில் பிரதமர் கூறியிருப்பதாவது;
“தேசிய விளையாட்டுகள் தின வாழ்த்துக்கள் மேஜர் தியான்சந்த் அவர்களின் பிறந்தநாளில் அவருக்கு புகழாரம்.
சமீப ஆண்டுகள் விளையாட்டுகளுக்கு மகத்தானவையாக உள்ளன. இந்த நிலைமை தொடரட்டும். இந்தியா முழுவதும் விளையாட்டுக்கள் செல்வாக்கு பெறட்டும்.”
பாதுகாப்பு அமைச்சகம்
பாதுகாப்பு உபகரணங்களின் உற்பத்தி; தமிழகத்தின் ராணுவ தளவாடங்கள் வழித்தடம் அமைப்பு
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
இறக்குமதியை சார்ந்திருப்பதைக் குறைக்கும் நோக்கத்துடன், பாதுகாப்பு உபகரணங்களை உள்நாட்டிலேயே வடிவமைத்து உற்பத்தி செய்வதை ஊக்குவிப்பதற்காக அரசு பல கொள்கை முயற்சிகளை எடுத்து சீர்திருத்தங்களைக் கொண்டு வந்துள்ளது.
ராணுவ தளவாடங்கள் கொள்முதல் நடைமுறை-2020-ன் கீழ் உள்நாட்டு ஆதாரங்களிலிருந்து மூலதனப் பொருட்களை வாங்குவதற்கு முன்னுரிமை; 209 பொருட்களின் உள்நாட்டுமயமாக்கல் பட்டியல்கள் அறிவிப்பு; நீண்ட கால தொழில்துறை உரிம செயல்முறையை எளிதாக்குதல்; அந்நிய நேரடி முதலீட்டுக் கொள்கையின் தாராளமயமாக்கல்; செயல்முறையை எளிதாக்குதல்; ஸ்டார்ட்அப்கள் மற்றும் சிறு, குறு, நடுத்தர நிறுவனங்களை உள்ளடக்கிய ஐடெக்ஸ் திட்டம்; உத்தரப்பிரதேசம் மற்றும் தமிழ்நாட்டில் தலா ஒன்று என இரண்டு பாதுகாப்பு தளவாடங்கள் வழித்தடங்களை நிறுவுதல் ஆகியவை இவற்றில் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777611
(Visitor Counter : 75
தகவல் மற்றும் ஒலிபரப்பு அமைச்சகம்
டிஜிட்டல் ஊடக நடத்தை விதிகள் குறித்த இணையக் கருத்தரங்கை தகவல் மற்றும் ஒலிபரப்பு அமைச்சகம் ஏற்பாடு செய்தது
ஓடிடி தளங்கள் மற்றும் டிஜிட்டல் செய்தி வெளியீட்டாளர்களுக்கான டிஜிட்டல் ஊடக நடத்தை விதிகள் குறைதீர்ப்பு செயல்பாட்டின் மையமாக மக்களை வைத்திருப்பதாக தகவல் மற்றும் ஒலிபரப்பு அமைச்சகத்தின் இணை செயலாளர் திரு விக்ரம் சஹாய் கூறினார். நடத்தை விதிகள் மற்றும் டிஜிட்டல் ஊடக வெளியீட்டாளர்களுக்கான மூன்று கட்ட குறைதீர்ப்பு செயல்முறையைக் கொண்ட இலகுவான கூட்டு-ஒழுங்குமுறைக் கட்டமைப்பை இந்த விதிகள் நிறுவுவதாக அவர் மேலும் தெரிவித்தார்.
டிஜிட்டல் ஊடக நடத்தை விதிகள் குறித்து லடாக், ஜம்மு & காஷ்மீர், பஞ்சாப், ஹரியானா, சண்டிகர் மற்றும் ஹிமாச்சலப் பிரதேசம் ஆகிய வடக்கு மாநிலங்கள் / யூனியன் பிரதேசங்களில் உள்ள பங்குதாரர்களுக்காக தகவல் மற்றும் ஒலிபரப்பு அமைச்சகம் ஏற்பாடு செய்த இணையக் கருத்தரங்கில் பேசிய திரு சஹாய் இவ்வாறு கூறினார். பல்வேறு பகுதிகளில் உள்ள பங்குதாரர்களுக்காக பத்திரிகை தகவல் அலுவலகத்தின் மண்டல அலகுகளின் மூலம் அமைச்சகம் நடத்தி வரும் இணையக் கருத்தரங்கு வரிசையின் தொடர்ச்சியாக வட மாநிலங்களுக்கான இந்த இணையக் கருத்தரங்கம் நடைபெற்றது. தெற்கு, மேற்கு, கிழக்கு மற்றும் வட கிழக்கு, மத்திய பகுதிகளுக்கான இணையக் கருத்தரங்குகள் 2020 ஜூன் மற்றும் ஜூலை மாதங்களில் நடைபெற்றன.
டிஜிட்டல் ஊடக வெளியீட்டாளர்களுக்கான நடத்தை விதிகள், மூன்று கட்ட குறைதீர்ப்பு செயல்முறை, டிஜிட்டல் ஊடக வெளியீட்டாளர்கள் சமர்ப்பிக்க வேண்டிய தகவல்கள் உள்ளிட்ட பல்வேறு அம்சங்கள் குறித்து விளக்கிய திரு சஹாய், 1,800-க்கும் மேற்பட்ட பதிப்பாளர்களிடம் இருந்து தகவல்களை தகவல் மற்றும் ஒலிபரப்பு அமைச்சகம் பெற்றிருப்பதாகவும், விதிகளின் கீழ் சுயக்கட்டுப்பாட்டு அமைப்புகளை நிறுவுவது தொடர்பான தகவல்களை பல்வேறு அமைப்புகள் மற்றும் வெளியீட்டாளர்களின் சங்கங்கள் அனுப்பி இருப்பதாகவும் கூறினார்.
டிஜிட்டல் செய்தி வெளியீட்டாளர்கள், பத்திரிகையாளர்கள், ஓடிடி தளங்கள் மற்றும் வெகுஜன தொடர்புக் கல்வி நிறுவனங்கள் இந்த இணையக் கருத்தரங்கில் ஆர்வமுடன் பங்கேற்றனர். அவர்கள் எழுப்பிய பல்வேறு கேள்விகள் மற்றும் சந்தேகங்களுக்கு விடையளிக்கப்பட்டது.
மாநிலங்கள் மற்றும் யூனியன் பிரதேசங்களின் தகவல் மற்றும் செய்தித்துறை பிரதிநிதிகள், தகவல் மற்றும் ஒலிபரப்பு அமைச்சகத்தின் மண்டல ஊடகப் பிரிவுகளின் தலைவர்கள் உள்ளிட்டோரும் இணையக் கருத்தரங்கில் கலந்து கொண்டனர்.
----
(Visitor Counter : 178
பாதுகாப்பு அமைச்சகம்
குடியரசு தினவிழா அணிவகுப்பில், டிஆர்டிஓ தயாரிப்புகள் பங்கேற்பு
தில்லியில் நடைபெறும் குடியரசு தினவிழா அணி வகுப்பில் ராணுவ ஆராய்ச்சி மேம்பாட்டு மையத்தின் தயாரிப்புகள் அலங்கார ஊர்திகளில் எடுத்துச் செல்லப்படுகின்றன.
ஒவ்வொரு ஆண்டும், தில்லியில் நடைபெறும் குடியரசு தினவிழா அணிவகுப்பில் டிஆர்டி தயாரிப்புகள் அலங்கார ஊர்திகளில் கொண்டு செல்வது வழக்கம். அதேபோல் இந்தாண்டும் டிஆர்டிஓ தயாரிப்புகள் கொண்டு செல்லப்படுகின்றன.
கடற்படை பயன்பாட்டுக்கு தயாரிக்கப்பட்ட தேஜஸ் இலகு ரக போர் விமானம், ஐஎன்எஸ் விக்ரமாதித்யா போர் கப்பலில் தரையிறங்கி, ஏறியது. இந்த சாதனையை வெளிப்படுத்தும் அலங்கார ஊர்தி, டேங்க் எதிர்ப்பு ஏவுகணைகள், ஆகாஷ் மற்றும் அஸ்த்ரா ஏவகணைகளை எடுத்து செல்லும் விமானப்படை அலங்கார ஊர்திகளும் குடியரசு தினவிழா அணிவகுப்பில் பங்கேற்கின்றன.
முப்படைகளுக்கும் தேவையான தளவாடங்களை டிஆர்டிஓ உள்நாட்டு தொழில்நுட்பத்தில் தயாரித்து, தற்சார்பு இந்தியா உணர்வை வெளிப்படுத்துகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691896
பெட்ரோலியம் மற்றம் இயற்கை எரிவாயு அமைச்சகம்
பாதிக்கப்படக்கூடிய பிரிவினருக்கு நிம்மதி அளிக்கும் நிவாரணத் தொகுப்பு, கடினமான நேரங்களில் விரைந்து செயல்பட்டு உதவக் கூடிய ஆளுகையை நோக்கிய நகர்வு என்கிறார் திரு. தர்மேந்திர பிரதான்
மத்திய நிதி அமைச்சரால் இன்று அறிவிக்கப்பட்ட நிவாரணத் தொகுப்பு இது வரை கண்டிராத ஒன்று என்றும், கடினமான நேரங்களில் விரைந்து செயல்பட்டு உதவக்கூடிய ஆளுகைக்கு இது ஒரு எடுத்துக்காட்டு என்றும் பெட்ரோல், இயற்கை எரிவாயு மற்றும் எஃகுத்துறை அமைச்சர் திரு. தர்மேந்திர பிரதான் கூறியுள்ளார். பிரதமருக்கும், நிதி அமைச்சருக்கும் இதற்காக நன்றி தெரிவித்த திரு. பிரதான், கோவிட்-19 பரவலால் ஏற்பட்டுள்ள பாதிப்புகளை நாடு எதிர்கொள்வதற்கு ரூ 1.7 லட்சம் கோடி நிவாரணத் தொகுப்பு, உதவும் என்று தனது அறிக்கையில் தெரிவித்துள்ளார். "இன்று அறிவிக்கப்பட்டுள்ள விரிவான நடவடிக்கைகள், கோவிட்-19 தொற்றால் ஊரக மற்றும் நகர்புற ஏழைகள், விவசாயிகள், சுகாதாரப் பணியாளர்கள், இடம்பெயர்ந்த தொழிலாளர்கள், மாற்றுத்திறனாளிகள், முதியோர் மற்றும் பாதிக்கப்படக்கூடிய இதர பிரிவினருக்கு ஏற்பட்டுள்ள பொருளாதார பாதிப்பைக் களைய உதவும்," என்று அவர் மேலும் கூறினார்.
பணப் பரிமாற்றம், காப்பீடு வழங்குதல், உணவுப் பாதுகாப்பை உறுதி செய்தல் மற்றும் பிரதான் மந்திரி உஜ்வாலா யோஜனாவின் அனைத்துப் பயனாளிகளுக்கும் மூன்று மாதங்களுக்கு இலவச சமையல் எரிவாயு உருளைகள் வழங்கும் முடிவு ஆகியவை கோடிக்கணக்கான மக்களுக்கு நிவாரணம் அளிப்பதோடு, யாரும் பசியோடு இல்லை என்பதை உறுதி செய்யும் எனவும் திரு. பிரதான் கூறினார். " நாம் அனைவரும் இதில் ஒன்று கூடியுள்ளோம், கண்ணுக்கு தெரியாத எதிரியிடம் சண்டையிட்டு நாம் வெற்றி பெறுவோம். நாட்டின் பொருளாதாரத்தின் மீதும் சமூகத்தின் மீதும் ஏற்படக்கூடிய பாதிப்புகளைக் குறைக்கத் தேவையான அனைத்து முயற்சிகளையும் நமது அரசு எடுத்து வருகிறது," என்றும் நம்பிக்கையுடன் அவர் கூறினார்.
(Visitor Counter : 143
பழங்குடியினர் நலத்துறை அமைச்சகம்
பழங்குடியினர் விவகார அமைச்சகத்தின் கீழ் இயங்கும் இந்தியப் பழங்குடியினர் கூட்டுறவு சந்தை மேம்பாட்டுக் கூட்டமைப்பு TRIFED, கொவிட்-19 தொற்றால் ஏற்பட்டுள்ள துயரச் சூழ்நிலையில் , பழங்குடி கைவினைஞர்களுக்கு அனைத்து உதவிகளையும் வழங்குகிறது
பழங்குடியினர் விவகார அமைச்சகத்தின் கீழ் இயங்கும் இந்தியப் பழங்குடியினர் கூட்டுறவு சந்தை மேம்பாட்டுக் கூட்டமைப்பு - TRIFED, கொவிட்-19 தொற்றால் ஏற்பட்டுள்ள துயரச் சூழ்நிலையில் , பழங்குடி கைவினைஞர்களுக்கு உதவிகளை வழங்க அனைத்து முயற்சிகளையும் மேற்கொண்டுள்ளது. டிரைப்ஸ் இந்தியா மற்றும் இ-காம் தளத்தின் மூலம் , கைவினைஞர்கள் தங்கள் உற்பத்தி மற்றும் விற்பனை நடவடிக்கைகளைத் தொடங்க உதவும் வகையில் தீவிர திட்டம் ஒன்றை அது அறிவித்துள்ளது. அதன்படி, பழங்குடியினர் வணிகத்துக்கு ஆதரவாக, TRIFED தனது அனைத்து விற்பனை நிலையங்களையும், இ-வணிக தளங்களையும் மீண்டும் திறந்துள்ளது.
பழங்குடியினர் உற்பத்தி பொருள்களை, TRIFED நாடு முழுவதும் உள்ள அதன் விரிவான சில்லரை விற்பனைக் கட்டமைப்பு மற்றும் இ-வணிக தளங்கள் மூலம், கவர்ச்சிகரமான தள்ளுபடிகளுடன், சந்தைப்படுத்தத் திட்டமிட்டுள்ளது. பழங்குடி கைவினைஞர்கள் மற்றும் பெண்கள் எதிர்கொள்ளும் சிரமங்களைக் கருத்தில் கொண்டு, 100% விற்பனை நடைமுறைகளை பழங்குடியின கைவினைஞர்களுக்கு மாற்ற முடிவெடுக்கப்படுள்ளது.
பொருள்கள் விற்பனை செய்யப்படும் இதர இ-வணிக வலை தளங்களுக்கும் இந்த தள்ளுபடியை நீட்டிக்க ஆலோசனைகள் நடைபெற்றுக் கொண்டிருக்கிறது. இந்த அனைத்து தளங்களும் பொருள்கள் மீது தள்ளுபடிகளை வழங்கி வருகின்றன. அவை வருமாறு;
அமேசான்- ,
பிளிப்கார்ட்- ,
ஸ்னாப் டீல்- https://www.snapdeal.com/search?keyword=tribes%20india&sort=rlvncy),
ஜிஇஎம்- .
TRIFED தனது விநியோகஸ்தர்களுடன் அடிக்கடி காணொளிக் காட்சிக் கூட்டங்களை நடத்தி வருகிறது. தேசிய மற்றும் மண்டல விநியோகஸ்தர் கூட்டங்களில், 5000க்கும் அதிகமான பழங்குடி கைவினைஞர்கள் கலந்து கொள்வதைக் காண முடிந்தது.
மனித நேய உதவியாக, வாழும் கலை அறக்கட்டளையுடன் இணைந்து TRIFED அண்மையில், பெரும் தேவையுடன் இருந்த 5000 கைவினைஞர்கள் குடும்பங்களுக்கு இலவச ரேசன் பொருட்களை வழங்கியது.
(Visitor Counter : 196
புவி அறிவியல் அமைச்சகம்
மேற்கு மத்திய வங்க கடலில் உருவாகி உள்ள காற்றழுத்த தாழ்வு நிலையானது மேற்கு வடமேற்காக நகர்ந்து விசாகபட்டிணத்தில் இருந்து தென்கிழக்கே 330 கி.மீ, காக்கி நாடாவுக்கு கிழக்கு தென்கிழக்கே370 கி.மீ மற்றும் நர்சாபூருக்கு கிழக்கு தென்கிழக்கே 400 கி.மீ-லும் மையம் கொண்டுள்ளது
இந்திய வானிலை ஆய்வுத்துறையின் புயல் எச்சரிக்கை பிரிவு தெரிவித்துள்ள தகவல்;
மேற்கு மத்திய வங்க கடலில் உருவாகி உள்ள காற்றழுத்த தாழ்வு நிலையானது மேற்கு வடமேற்காக கடந்த 6 மணி நேரமாக மணிக்கு 07 கி.மீ வேகத்தில் 2020 அக்டோபர் 11 நேற்று மாலை 5.30 மணி நேரப்படி விசாகப்பட்டிணத்துக்கு தென்கிழக்கே 330 கி.மீ தூரத்திலும், காக்கி நாடாவுக்கு கிழக்கு தென்கிழக்கே370 கி.மீ மற்றும் நர்சாபூருக்கு கிழக்கு தென்கிழக்கே 400 கி.மீ-லும் மையம் கொண்டிருந்தது. அடுத்த 24 மணி நேரத்தில் இது ஆழ்ந்த காற்றழுத்த தாழ்வு மண்டலமாக மேலும் வலுப்பெறும் என்று எதிர்பார்க்கப்படுகிறது.
பின்னர் மேற்கு வடமேற்காக நகரும் என்றும் மற்றும் வடக்கு ஆந்திர கடலில் நர்சாபூர் & விசாகபட்டிணம் இடையே இன்று இரவு 08.20 மணிக்கு கரையை கடக்கும் என்றும் எதிர்பார்க்கப்படுகிறது.
எச்சரிக்கை;
1. மழை எச்சரிக்கை
கடலோர ஆந்திர பிரதேச மாநிலம், தெலங்கானா, ராயலசீமா மற்றும் கர்நாடகா மாநிலத்தின் வடக்கு உள்பகுதிகளில் ஒரு சில இடங்களில் கனமழை முதல் மிக கனமழை வரையும், பெரும்பாலான பகுதிகளில் லேசானது முதல் மிதமானது வரையும் மழை பெய்யும்.
தெற்கு ஒடிசா& அருகில் உள்ள சத்தீஸ்கர், கடலோர ஆந்திர பிரதேசம், தெலங்கானா, ராயலசீமா, கர்நாடகா & வடக்கு கேரளா பகுதிகளில் ஒரு சில இடங்களில் கனமழை முதல் மிக கனமழை வரை பெய்யக்கூடும். பெரும்பாலான இடங்களில் லேசானது முதல் மிதமான மழை வரை பெய்யும். மத்திய மகாராஷ்டிரா, மாராத்வாடா மற்றும் விதர்பாவில் ஒரு சில இடங்களில் கனமழைபெய்யும். வடக்கு கடலோர ஆந்திரா பகுதியில் ஒரு சில பகுதிகளில் 2020 அக்டோபர் 12-ம் தேதி அதிதீவிர கனமழை பெய்யும். அதே நாளில் கடலோர கர்நாடகா மாநிலத்தை ஒட்டியுள்ள பகுதிகள் மற்றும் வடக்கு கேரளாவில் ஒரு சில இடங்களிலும் அதி தீவிர கனமழை பெய்யும்.
மாராத்வாடா , மத்திய மகாராஷ்டிரா, கர்நாடாவின் வடக்கு உள்பகுதிகள், தெலங்கானா பகுதிகளில் ஒரு சில இடங்களில் கனமழை முதல் மிக கனமழை வரையிலும், பெரும்பாலான இடங்களில் லேசானது முதல் மிதமானது வரையும் மழை பெய்யக்கூடும். தெற்கு ஒடிசா, கடலோர ஆந்திரா, ராயலசீமா, கடலோர கர்நாடகா மற்றும் விதர்பானில் 2020 அக்டோபர் 13-ம் தேதி ஒரு சில பகுதிகளில் கனமழை பெய்யக்கூடும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1663605
நிதி அமைச்சகம்
கருப்பு பணத்திற்கு எதிரான நடவடிக்கைகள் மூலம் கணக்கில் காட்டப்படாத ஒரு லட்சத்து 30 ஆயிரம் கோடி ரூபாய் கண்டுபிடிப்பு
மத்திய அரசு மேற்கொண்ட கருப்பு பணத்திற்கு எதிரான நடவடிக்கைகள் மூலம் ஒரு லட்சத்து 30 ஆயிரம் கோடி ரூபாய் கணக்கில் வராத வருமானம் கண்டுபிடிக்கப்பட்டு, வரிவரம்பிற்குள் கொண்டுவரப்பட்டுள்ளது என்று நிதியமைச்சர் திரு.பியூஷ்கோயல் தெரிவித்தார்.
இன்று மக்களவையில் இடைக்கால பட்ஜெட்டை தாக்கல் செய்து பேசிய அவர், கடந்த நான்கரை ஆண்டுகளில் கருப்பு பணத்திற்கு எதிரான சட்டம், பண மதிப்பிழப்பு நடவடிக்கை உள்ளிட்ட பல்வேறு நடவடிக்கைகளால் இது சாத்தியமானது என்றார்.
இந்த நடவடிக்கைகளின் மூலம் சுமார் 50 ஆயிரம் கோடி ரூபாய் மதிப்பிலான சொத்துக்கள் கைப்பற்றப்பட்டுள்ளது என்றும், ஏராளமான பணத்தை பதுக்கிவைத்திருப்பவர்கள் அதை வெளிப்படையாகத் தெரிவிக்கும் நிலைக்கு கொண்டுவரப்பட்டுள்ளனர் என்றும் அமைச்சர் தெரிவித்தார்.
6900 கோடி ரூபாய் பினாமி சொத்துகள் மற்றும் வெளிநாட்டில் உள்ள 1600 கோடி ரூபாய் பினாமி சொத்துக்கள் கைப்பற்றப்பட்டுள்ளது என்றும் அமைச்சர் தெரிவித்தார்.
3 லட்சத்து 38 ஆயிரம் கோடி போலி நிறுவனங்கள் கண்டுபிடிக்கப்பட்டு அவற்றின் உரிமங்கள் ரத்து செய்யப்பட்டுள்ளது என்றும் அவர் அறிவித்தார்.
2017-18 ஆம் ஆண்டில் நேரடி வரி வருவாய் 18 சதவீதம் வளர்ச்சி கண்டது என்றும் தற்போது ஒருகோடியே ஆறு லட்சம் பேர் வருமான வரி தாக்கல் செய்வதாகவும் அமைச்சர் குறிப்பிட்டார்.
சிறப்பு சேவைகள் மற்றும் கட்டுரைகள்
‘கழிவுப் பொருளிலிருந்து செல்வம்’ என்பதற்கு நல்ல உதாரணமாக கயிறு பொருட்கள் விளங்குகின்றன: கோயம்புத்தூரில் தேசிய கயிறு மாநாடு 2022-ஐ தொடங்கி வைத்து மத்திய அமைச்சர் நாராயண் ரானே பேச்சு
நாட்டில் கயிறு பொருட்கள் ஏற்றுமதியை அதிகரிப்பதில் முக்கிய பங்கு வகிக்கிறது என்றும், உள்நாட்டு மொத்த உற்பத்தியில் குறு, சிறு, நடுத்தர தொழில்களின் பங்களிப்பை கூடுதலாக்குகிறது என்றும் மத்திய குறு, சிறு மற்றும் நடுத்தர தொழில்கள் துறை அமைச்சர் திரு நாராயண் ரானே கூறியுள்ளார்.
சுதந்திரத்தின் 75-வது ஆண்டுப்பெருவிழாவின் ஒரு பகுதியாக கோயம்புத்தூரில் மே 5 அன்று ஏற்பாடு செய்யப்பட்டிருந்த தேசிய கயிறு மாநாடு 2022-ஐ தொடங்கிவைத்து பேசிய அமைச்சர் இவ்வாறு கூறினார். ‘கழிவுப் பொருளிலிருந்து செல்வம்’ என்பதற்கு நல்ல உதாரணமாக கயிறு பொருட்கள் விளங்குகின்றன என்று அவர் கூறினார். சுற்றுச்சூழலுக்கு உகந்ததான இது தண்ணீர் மற்றும் மண்வள பாதுகாப்புக்கும் உதவுகிறது என்று தெரிவித்தார்.
தென்னை வளர்ப்பு, மாநிலங்களின் ஊரகப் பகுதிகளில் 7 லட்சத்துக்கும் அதிகமானோருக்கு கயிறு பொருட்கள் தொழில்துறை வேலைவாய்ப்பு வழங்குகிறது என்று கூறிய அமைச்சர். நாட்டின்
தென்பகுதிகளில் மட்டும் உள்ள தென்னை வளர்ப்பை இதர மாநிலங்களுக்கும் விரிவுப்படுத்த தமது அமைச்சகம் திட்டமிட்டிருப்பதாகக் கூறினார். வீட்டு உபயோகம் மற்றும் தொழில்துறை பயன்பாடுகளில் கயிறு பொருட்களை பிரபலப்படுத்த முயற்சிகள் மேற்கொள்ளப்படுவதாக அவர் குறிப்பிட்டார்.
இந்த நிகழ்ச்சியில், குறு, சிறு மற்றும் நடுத்தர தொழில்கள் துறை இணை அமைச்சர் திரு பானுபிரதாப் சிங் வர்மா பேசுகையில், கயிறு மற்றும் கயிறு பொருட்களின் உற்பத்தியை அதிகரிக்க மத்திய, மாநில அரசுகளுக்கு இடையே ஒருங்கிணைந்த முயற்சியை ஏற்படுத்த இந்த மாநாடு நடத்தப்படுகிறது என்றார். கயிறு தொழிற்சாலையை ஊக்கப்படுத்தவும், மேம்படுத்தவும், கூடுதலாக ஒருங்கிணைந்த முறையில், மத்திய, மாநில அரசுகளுக்கு நிரந்தரமான அடித்தளத்தை இது வழங்கும் என்றும் அவர் கூறினார்.
குறு, சிறு மற்றும் நடுத்தர தொழில்துறை செயலாளர் திரு பி பி ஸ்வெயின் பேசுகையில், கயிறு பொருட்கள் உற்பத்தியை அதிகரிக்க முழுமையாக தானியங்கி எந்திரங்களை உருவாக்க கயிறு வாரியம் திட்டமிட்டு வருகிறது என்றார். மக்களின் தேவைகளை கருத்தில் கொண்டு பொருட்களை உற்பத்தி செய்வதில், தொழில்துறையினர், கவனம் செலுத்த அவர் அறிவுறுத்தினார். கயிறு பொருட்கள் தற்போது 106 நாடுகளுக்கு ஏற்றுமதி செய்யப்படுவதாகவும், புதிய சந்தைகளை கண்டறிய ஏராளமான வாய்ப்புள்ளதாகவும் திரு ஸ்வெயின் தெரிவித்தார்.
இந்த நிகழ்ச்சியில், 44 கயிறு மற்றும் கயிறு பொருட்கள், உற்பத்தி / ஏற்றுமதி பிரிவுகளுக்கு விருதுகள் வழங்கப்பட்டன.
இயற்கையான, எளிதில் மட்குகின்ற, சுற்றுச்சூழலுக்கு உகந்த கயிறு பொருட்களின் பயன்பாட்டை அதிகரிக்கச் செய்வதற்கு மே 6 அன்று கயிறு பொருட்களுக்கான ஓட்டத்திற்கு ஏற்பாடு செய்யப்பட்டுள்ளது.
------
(Visitor Counter : 120
மத்திய அமைச்சரவை
வடகிழக்கு மண்டல விரிவான தொலைத்தொடர்பு திட்டத்தின்கீழ், மேகாலயாவில் செல்ஃபோன் சேவைகளை ஏற்படுத்த, உலகளாவிய சேவை உதவி நிதிய திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், வடகிழக்கு மண்டலத்திற்கான விரிவான தொலைத்தொடர்பு மேம்பாட்டுத் திட்டத்தை மேகாலயாவில் ரூ. 3,911 கோடி செலவில் செயல்படுத்த ஒப்புதல் அளிக்கப்பட்டது. இந்தத் திட்டத்திற்கு உலகளாவிய சேவை உதவி நிதியத்தின் மூலம் நிதியுதவி அளிக்கப்படுவதுடன், வடகிழக்கு மண்டலத்திற்கான விரிவான தொலைத்தொடர்பு மேம்பாட்டுத் திட்டத்திற்கான உயர்த்தப்பட்ட செலவுத் தொகையான ரூ. 8,120.81 கோடிக்கும்,  அனுமதி அளிக்கப்பட்டது.
சிறப்பம்சங்கள்:
இன்றியமையாத அம்சங்கள்:
- மேகாலயாவில் இதுவரை செல்ஃபோன் சேவை இல்லாத பகுதிகள் அடையாளம் காணப்பட்டு, 2ஜி + 4ஜி செல்ஃபோன் சேவைகளை ஏற்படுத்துதல்.
- மேகாலயாவில் உள்ள தேசிய நெடுஞ்சாலைப் பகுதிகளை ஒட்டி, தடையற்ற 2ஜி + 4ஜி செல்ஃபோன் சேவைகளை ஏற்படுத்துதல்.
பலன்கள்:
- தொலைத்தொடர்பு சேவைகளை மேம்படுத்துவதன் மூலம், மேகாலயாவில் செல்ஃபோன் இணைப்பை பரவலாக்கி, குறைந்த கட்டணத்தில், சீரான தொலைத்தொடர்பு, தகவல் மற்றும் மக்களுக்கான ஆளுகைக்கு வழிவகுக்கும்.
- மேகாலயாவில் இதுவரை செல்ஃபோன் சேவை கிடைக்காத பகுதிகளில் பொது செல்ஃபோன் இணைப்புகளை ஏற்படுத்துவதுடன், குடிமக்களுக்கு அதிகாரமளிக்கவும் தகவல் மற்றும் தொலைத்தொடர்பு தொழில்நுட்பத்தின் பலன்களால் சமூகப் பொருளாதார வளர்ச்சிக்கும் வழிவகுக்கும்.
- அகண்ட அலைவரிசை மற்றும் இணையதள இணைப்புகள் கிடைக்கச் செய்வதன் மூலம், தொலைத் தொடர்பு சேவை கிடைக்காத பகுதிகளைச் சேர்ந்த மக்களின் புதுமையான திறன்கள் மேம்படும்.
------------
(Visitor Counter : 133
குடியரசுத் தலைவர் செயலகம்
சர்வதேச பொறியியல் மற்றும் தொழில்நுட்ப கண்காட்சி 2023-ஐ குடியரசுத் தலைவர் தொடங்கிவைத்தார்
சர்வதேச பொறியியல் மற்றும் தொழில்நுட்ப கண்காட்சி 2023-ஐ குடியரசுத் தலைவர் திருமதி திரௌபதி முர்மு புதுதில்லியில் இன்று  தொடங்கிவைத்தார்.
இந்நிகழ்ச்சியில் பேசிய குடியரசுத் தலைவர், பொறியியல் மற்றும் உற்பத்தித் துறையில் இந்தியாவின் வளர்ச்சி குறித்து மட்டும் இந்நிகழ்ச்சியில் பேசப்படாமல், உலகின் சிறந்த மேம்படுத்தப்பட்ட தொழில்நுட்பங்களுடன் நாடு இணைந்து செயல்படுவதை எடுத்துக்காட்டுவதாகவும் அமைந்துள்ளது என்று அவர் கூறினார்.
48 வருடங்களில் முதன் முறையாக இந்தியாவில் சர்வதேச பொறியியல் மற்றும் தொழில்நுட்பக் கண்காட்சி நடைபெறுவதாகக் கூறிய குடியரசுத் தலைவர், இக்காலக் கட்டத்தில் பொறியியல் தொழில்துறை புதிய உச்சத்தை அடைந்துள்ளதாக தெரிவித்தார். இது வேலைவாய்ப்புகளை உருவாக்கி, ஏற்றுமதிக்கு ஊக்கமளிப்பதாகவும் அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899772
பாதுகாப்பு அமைச்சகம்
தில்லி ஐ.ஐ.டி.யில் ஐடெக்ஸ் குழுவினருடன் அமெரிக்க தூதுக்குழு ஆலோசனை நடத்தியது. ஐடிஇஎக்ஸ் வெற்றியாளர்கள் மற்றும் பாதுகாப்பு கண்டுபிடிப்பு ஸ்டார்ட்அப்கள் அதிநவீன இரட்டை பயன்பாட்டு தொழில்நுட்பங்களை வெளிப்படுத்துகின்றன
அமெரிக்க பாதுகாப்புத் துறையின்  துணை அமைச்சர் திருமதி ஹெய்டி ஷ்யூ தலைமையிலான தூதுக்குழு செப்டம்பர் 18, 2023 அன்று தில்லி ஐஐடியில் பாதுகாப்பு அமைச்சகத்தின் கீழ் உள்ள பாதுகாப்பு உயர் சிறப்பு மற்றும் -பாதுகாப்புத்துறை கண்டுபிடிப்புகள் அமைப்பின்  குழுவை சந்தித்தது. பாதுகாப்புத் தொழில்கள் உற்பத்திப்பிரிவின் இணைச் செயலாளரும், பாதுகாப்புத்துறை கண்டுபிடிப்புகள் அமைப்பின் கூடுதல் தலைமை நிர்வாக அதிகாரியுமான திரு அனுராக் பாஜ்பாய், ஐடிஇஎக்ஸ் குறித்த கண்ணோட்டத்தை அமெரிக்க தூதுக்குழுவிடம் விவரித்தார், இந்த முன்முயற்சி இந்தியாவில் பாதுகாப்பு கண்டுபிடிப்பு சூழல் அமைப்பில் எவ்வாறு புரட்சியை ஏற்படுத்துகிறது என்பதை அவர் விளக்கினார். செயற்கை நுண்ணறிவு, ஆளில்லா தீர்வுகள், டொமைன் விழிப்புணர்வு, தகவல்தொடர்புகள், விண்வெளி, சைபர் பாதுகாப்பு போன்ற முக்கியமான களங்களில் ஐடிஇஎக்ஸ் எவ்வாறு புதிய கண்டுபிடிப்பை ஊக்குவிக்கிறது என்பதை அவர் எடுத்துரைத்தார்.
இந்தியாவில் ஸ்டார்ட் அப் வெளிப்பாடு, ஐடிஇஎக்ஸ் திட்டம் மற்றும் பங்குதாரர்கள் பாதுகாப்பு கண்டுபிடிப்பு சூழல் அமைப்பில் புரட்சியை ஏற்படுத்திய விதம் குறித்து திருமதி ஹெய்டி ஷ்யூ பாராட்டினார். இண்டஸ்-எக்ஸ்-ன் ஒத்துழைப்பு காரணமாக ஏற்பட்டிருக்கும் விரைவான முன்னேற்றங்கள் பற்றி அவர் குறிப்பிட்டார், மேலும் இண்டஸ்-எக்ஸ்-ன் கீழ் மேம்பட்ட தொழில்நுட்பங்களைக் கொள்முதல் செய்வது கவனத்தில் கொள்ளப்பட வேண்டும் என்று அவர் யோசனை தெரிவித்தார்.
PIB Headquarters
சென்னை விமான நிலையம் அரசுப் பள்ளிகளில் அமைத்துள்ள சிறு அறிவியல் மையங்கள்
25.07.2019: பெருநிறுவனங்களின் சமூகப் பொறுப்பு எனும் பின்பற்றத்தக்க நிலைப்பாட்டை முன்னெடுத்துச் செல்லும் முகமாக, சென்னை விமான நிலையம், சம்பாவனா என்ற தன்னார்வ அமைப்புடன் இணைந்து, இந்திய விமான நிலைய பெருநிறுவன சமூக பொறுப்பு திட்டத்தின்கீழ், சென்னை விமான நிலையத்திற்கு அருகேயுள்ள தேர்ந்தெடுக்கப்பட்ட ஐந்து அரசும் பள்ளிகளில் சிறு அறிவியல் மையங்களை அமைத்துள்ளது. இந்த அறிவியல் மையங்களை இம்மாதம் 23, 24-ஆம் தேதிகளில் சென்னை விமான நிலைய இயக்குநர் திரு. எஸ். ஸ்ரீகுமார் திறந்து வைத்தார். வறுமையால் வாடும் பெருவாரியான பள்ளிக் குழந்தைகள் பயனடையும் வகையில், ஆசிரியர்களுக்கு பயிற்சி அளித்தும், அவர்களைத் தொடர்ந்து மதிப்பீடு செய்தும், கல்வித்  தரத்தை மேம்படுத்துவதே ரூ.35.68 லட்சம் மதிப்பீட்டில் செயல்படுத்தப்படும் இத்திட்டத்தின் நோக்கமாகும்.
தாம்பரம் நகராட்சி மேல்நிலைப் பள்ளி; குரோம்பேட்டை அரசு மகளிர் மேல்நிலைப் பள்ளி, அஸ்தினாபுரம் அரசு நகராட்சி மேல்நிலைப் பள்ளி, குரோம்பேட்டை லட்சுமிபுரம் அரசு மேல்நிலைப் பள்ளி, கவுல்பஜார் அரசு உயர்நிலைப் பள்ளி ஆகிய பள்ளிகள் பெருநிறுவனங்களின் சமூகப் பொறுப்பு திட்டத்தின்கீழ் கொண்டுவரப்பட்டுள்ளன.
பாடத்திட்டத்தில் செயல்முறை விளக்கங்களாலும், தரமான கல்வியை வழங்குவதாலும், ஆர்வத்தை தூண்டுதல் மூலமாகவும், மாணவர்களுக்கான அடிப்படை அறிவியல் கோட்பாடுகளை எளிமைப்படுத்துவதால், சிறு அறிவியல் மையங்கள் பள்ளிகளில் சிறந்த முறையில் செயல்படுகின்றன.
கிராமப்புற இந்தியாவில், வறுமையால் வாடும் குழந்தைகளுக்கு அதிகாரமளிக்கும் நோக்கத்தோடு, அறிவியல், தொழில்நுட்பம், பொறியியல், கணிதம் ஆகியவற்றின் அடிப்படை கோட்பாடுகளோடு, அதற்கான கல்விமுறை வடிவமைக்கப்பட்டது என்று சென்னை விமான நிலைய ஆணையகம் வெளியிட்டுள்ள செய்திக் குறிப்பு தெரிவிக்கிறது.